Omah saka de Klerk ana ing jaman ndisik sok ganti kang duwé, lan nalika abad ka-19 omah iku dadi panti asuhan. Nalika dadi panti asuhan, yasan iki ora kopen amarga kurange dana kanggo ngrumat. Perkara iku nyebabake ana rencana kanggo mbongkar yasan iki. Perkumpulan Batavia kanggo Seni lan Ilmu Pengetahuan banjur nglobi pamaréntah Hindia-Walanda kanggo nuku yasan kang dadi omahé De Klerk. Pamaréntah sukses lan banjur ndadèkaké yasan iki dadi Departemen Pertambangan. Nalika taun 1925 pamaréntah Hindia-Walanda nglakokaké pemugaran gedhé kanggo pisanan ing abad ka-20 lan sawisé rampung gedhong iki minangka panggon nyimpen arsip nganti tekan taun 1992 nalika arsip terakhir dipindahake menyang gedung-gedung anyar Arsip Nasional ana ing dalan Ampera.